הפינוי הכי גדול שהיה בישראל אי פעם: מפקחי משרד החקלאות בשיתוף עמותת "תנו לחיות לחיות" פינו 67(!!) כלבים שהוחזקו בתנאים מחפירים במשק במושב בדרום | משרד החקלאות ופיתוח הכפר
הממצאים במקום, אשר עומדים בניגוד חמור לתקנות ולחוק צער בעלי חיים, הובילו את מפקחי משרד החקלאות ופיתוח הכפר להורות על הפינוי החריג והגדול ביותר שהיה אי פעם בישראל. המשרד פנה בסוף השבוע לבית משפט השלום בבאר שבע לקבלת צו פינוי לכלבים. עם קבלת הצו, פעלו מפקחי המשרד לפינויים של כלל 67 הכלבים במתחם בשיתוף עם עמותת "תנו לחיות לחיות" והרופאים הווטרינריים של המועצה האזורית באר טוביה. הכלבים הועברו לטיפול ושיקום במתקן מוגן של המשרד, ובתום הטיפול יוצעו לאימוץ.
ד"ר נירית צפורי-ברקי, סגנית הממונה על חוק צער בעלי חיים במשרד החקלאות ופיתוח הכפר: "בפעילות האכיפה במושב הדרומי נמצאו כלבים סובלים סבל יומיומי לאורך שנים למטרת מסחר ורווח ללא מתן תנאים בסיסיים. התנאים הירודים בהם מוחזקים הכלבים הינם עבירה, לכאורה, על חוק צער בעלי חיים והינם ניצול פושע של בעלי חיים. בנוסף, במשק לא נראה כל תיעוד אודות הטיפול בכלבים או היסטוריית חיסונים. אף אחד מהם לא היה מסומן או מחוסן נגד כלבת כנדרש בחוק".
לתמונות נוספות (קרדיט צלם: יואב בן דב)
צילום: ד"ר נירית ציפורי-ברקי